## Pravilnik o obliku, sadržaju i načinu vođenja i dostave očevidnika, iskrcajne deklaracije i izvješću o ulovu u gospodarskom ribolovu na moru

### NN 144/2010 (22.12.2010.), Pravilnik o obliku, sadržaju i načinu vođenja i dostave očevidnika, iskrcajne deklaracije i izvješću o ulovu u gospodarskom ribolovu na moru

MINISTARSTVO POLJOPRIVREDE, RIBARSTVA I RURALNOG RAZVOJA

3644

Na temelju članka 60. stavka 5. Zakona o morskom ribarstvu (»Narodne novine«, br. 56/10) ministar poljoprivrede, ribarstva i ruralnog razvoja donosi

PRAVILNIK

O OBLIKU, SADRŽAJU I NAČINU VOĐENJA I DOSTAVE OČEVIDNIKA, ISKRCAJNE DEKLARACIJE I IZVJEŠĆA O ULOVU U GOSPODARSKOM RIBOLOVU NA MORU

Članak 1.

Ovim Pravilnikom propisuje se oblik, sadržaj i način vođenja očevidnika o gospodarskom ribolovu na moru i iskrcajne deklaracije (u daljnjem tekstu: očevidnik) i izvješća o ulovu (u daljnjem tekstu: izvješće) koje moraju voditi pravne i fizičke osobe koje obavljaju gospodarski ribolov na moru (u daljnjem tekstu: ovlaštenici povlastice) i fizičke osobe koje obavljaju mali obalni ribolov (u daljnjem tekstu: mali obalni ribari), te način dostavljanja ispunjenih očevidnika i izvješća.

Članak 2.

(1) Ovlaštenici povlastice obvezni su podatke o gospodarskom ribolovu dostavljati područnoj jedinici Ministarstva poljoprivrede, ribarstva i ruralnog razvoja (u daljnjem tekstu: područna jedinica) koja je izdala povlasticu za obavljanje gospodarskog ribolova na moru (u daljnjem tekstu: povlastica) ili elektronskim putem preko aplikacije e-očevidnik u Ribarski monitoring centar, te mjestu prve prodaje odnosno prvom kupcu.

(2) Mali obalni ribari obvezni su podatke o malom obalnom ribolovu dostavljati područnoj jedinici koja je izdala Odobrenje za mali obalni ribolov (u daljnjem tekstu: odobrenje).

Članak 3.

Podaci iz očevidnika i izvješća koriste se isključivo u svrhu prikupljanja podataka s ciljem održivog upravljanja bioresursima mora, znanstvenih istraživanja i praćenja sljedivosti ribe i drugih morskih organizama te radi dostave podataka međunarodnim institucijama.

Članak 4.

(1) Ovlaštenici povlastice koji obavljaju ribolov plovilima iznad 10 metara dužine preko svega i plovilima koja sudjeluju u prekrcaju ribe bez obzira na duljinu plovila obvezni su voditi očevidnik.

(2) Ovlaštenici povlastice koji obavljaju ribolov plovilima do 10 metara dužine preko svega i mali obalni ribari obvezni su voditi izvješće.

(3) Iznimno od odredbe stavka 1. ovoga članka, ovlaštenici povlastice koji obavljaju ribolov pridnenom povlačnom mrežom koćom, pelagijskom povlačnom mrežom koćom, dređžama, kružnim mrežama plivaricama i plutajućim parangalom obvezni su voditi očevidnik bez obzira na duljinu plovila.

Članak 5.

(1) Obrazac očevidnika i uputstva za popunjavanje očevidnika tiskani su uz ovaj Pravilnik i njegov su sastavni dio (Prilog 1.).

(2) Obrazac izvješća i uputstva za popunjavanje izvješća tiskani su uz ovaj Pravilnik i njegov su sastavni dio (Prilog 2.).

Članak 6.

(1) Očevidnici i izvješća tiskaju se u obliku knjiga formata A4.

(2) Očevidnici i izvješća popunjavaju se u skladu s uputstvima za popunjavanje očevidnika i izvješća, koja su njihov sastavni dio.

Članak 7.

(1) Ovlaštenici povlastice odnosno mali obalni ribari su obvezni:

1. pravovremeno i dnevno unositi podatke o količini ulova, iskrcanim i prekrcanim količinama i ribolovnom naporu u očevidnik sukladno uputstvima za popunjavanje očevidnika,

2. pravovremeno i dnevno unositi podatke o količini ulova i ribolovnom naporu i iskrcaju u izvješće sukladno uputstvima za popunjavanje izvješća,

3. unositi podatke o iskrcanom ulovu u očevidnik nakon vaganja ulovljene ribe i (ili) drugih morskih organizama na iskrcajnom mjestu

4. osigurati da u izvješću podatak o polasku u ribolov mora biti upisan pri isplovljenju plovila iz luke a ostali podaci u izvješću odmah nakon iskrcaja ulova ribe i (ili) drugih morskih organizama iz plovila na iskrcajnom mjestu,

5. osigurati da podaci uneseni u očevidnik i izvješće budu čitljivi i neizbrisivi,

6. osigurati da se uneseni podaci ne brišu ili mijenjaju, već da se pogrešno unesen podatak precrta jednom linijom te se unese pravi podatak, uz paraf ovlaštenika povlastice ili zapovjednika plovila,

7. u roku od 48 sati od završetka iskrcaja ribe dostaviti original očevidnika područnoj jedinici koja im je izdala povlasticu a ostale kopije mjestu prve prodaje odnosno prvom kupcu,

8. jednom mjesečno, ispunjeno izvješće dostave područnoj jedinici koja im je izdala povlasticu,

9. jednom mjesečno ispunjeni obrazac očevidnika dostaviti područnoj jedinici koja im je izdala povlasticu ukoliko nemaju ribolovni napor za cijeli mjesec, a nisu pohranili povlasticu u područnoj jedinici,

10. ukoliko imaju ribolovni napor a nemaju ulova, dostaviti original očevidnika sa sljedećim originalom očevidnika kada imaju zabilježen ulov područnoj jedinici koja mu je izdala očevidnik,

11. osigurati da podaci o ulovu ne odstupaju više od 10% od stvarnog ulova,

12. osigurati da se podaci o količini ulova upišu za svaku vrstu ukoliko ulov određene vrste iznosi više od 5 kilograma, dok se one vrste čiji je ulov ispod 5 kilograma upisuju pod ostali ulov,

13. iznimno od odredbe točke 12. ovoga članka, za vrste koje su navedene u tablici 2. u uputstvima za popunjavanje očevidnika osigurati da se podaci iz ovoga stavka upisuju neovisno o količini ulova

14. osigurati da podaci o iskrcanim i prekrcanim količinama budu točni te upisani za svaku vrstu posebno bez obzira na iskrcanu/prekrcanu količinu

15. osigurati da se u očevidnik i izvješće upisuju ribolovne zone i podzone Republike Hrvatske a ako se ribolov obavlja u međunarodnim vodama treba se napisati oznaka M.

(2) Očevidnik se ispunjava u najmanje 3 primjerka, tako da se original dostavlja područnoj jedinici koja je izdala povlasticu, zadnju kopiju ovlaštenik povlastice zadržava za osobnu evidenciju u knjizi, uz obvezu čuvanja najmanje tri godine, a ostale kopije dostavlja mjestu prve prodaje odnosno prvom kupcu, ovisno o broju prvih kupaca kojima se riba prodaje.

(3) Ukoliko se očevidnik područnoj jedinici dostavlja poštom, obvezno je slanje pošiljke preporučeno, a u slučaju kada se dostavlja faksom obvezna je naknadna dostava poštom ili osobno, o čemu mu potvrdu izdaje djelatnik u područnoj jedinici, najkasnije do 10. u mjesecu za prethodni mjesec.

(4) Izvješće se ispunjava u dva primjerka tako da se original dostavlja područnoj jedinici koja je izdala povlasticu ili odobrenje, a kopiju izvješća u knjizi ovlaštenik povlastice ili mali obalni ribar zadržava za osobnu evidenciju.

(5) Ovlaštenik povlastice i mali obalni ribar mora izvješća dostaviti područnoj jedinici najkasnije do 10. dana u tekućem mjesecu za prethodni mjesec, osobnom dostavom o čemu mu potvrdu izdaje djelatnik u područnoj jedinici ili u skladu s odredbom stavka 3. ovoga članka.

Članak 8.

(1) Podatke o gospodarskom ribolovu mora unositi osoba odgovorna za obavljanje gospodarskog ribolova na moru, a podatke o malom obalnom ribolovu mora unositi nositelj odobrenja.

(2) Osobe iz stavka 1. ovoga članka obvezne su u očevidnik i izvješće unositi i dostavljati cjelovite i točne podatke o gospodarskom i malom obalnom ribolovu.

(3) Ako osobe iz stavka 1. ovoga članka u očevidnik i izvješće pravovremeno ne unose cjelovite i točne podatke, odnosno ne dostavljaju u propisanom roku podatke o gospodarskom i malom obalnom ribolovu, o čemu moraju imati valjan dokaz, u skladu s odredbama ovoga Pravilnika smatra se da očevidnik odnosno izvješće nije vođeno.

Članak 9.

(1) Podatke iz dostavljenih očevidnika i izvješća ovlaštene osobe u područnim jedinicama pravovremeno unose u bazu podataka, koja se vodi u elektroničkom obliku.

(2) Pristup podacima iz stavka 1. ovoga članka, na zahtjev dostavljen Upravi ribarstva, Ministarstva poljoprivrede, ribarstva i ruralnog razvoja, dozvoljen je isključivo ovlaštenim osobama za potrebe vođenja sudskih postupaka.

(3) Svi dostavljeni očevidnici i izvješća čuvaju se u arhivi područnih jedinica tri godine a u elektroničkom obliku najmanje 10 godina.

Članak 10.

(1) Ovlaštenici povlastice odnosno odgovorne osobe za ribolov koji obavljaju ribolov plovilima iznad 12 metara dužine preko svega i plovilima koja sudjeluju u prekrcaju ribe bez obzira na duljinu plovila obvezni su voditi očevidnik u elektroničkom obliku.

(2) Iznimno od odredbe stavka 1. ovoga članka ovlaštenici povlastice koji obavljaju ribolov plovilima dužine 12 metara ili više, ali manje od 15 metara dužine preko svega nisu obvezni voditi očevidnik u elektroničkom obliku ukoliko:

1. obavljaju ribolov isključivo unutar teritorijalnog mora Republike Hrvatske,

2. nikad ne provedu više od 24 sata na moru od vremena polaska do povratka u luku.

Članak 11.

(1) Ovlaštenici povlastice odnosno osobe odgovorne za ribolov i stavka 1. članka 10. će podatke elelektroničkim putem slati Ribarskom monitoring centru barem jednom na dan odnosno odmah nakon što je završena zadnja ribolovna operacija, te prije ulaska u luku a podatke o iskrcaju odmah nakon obavljenog iskrcaja.

(2) Osobe iz stavka 1. ovoga članka koji elektronički dostavljaju podatke o svojim ribolovnim aktivnostima izuzimaju se od obveze ispunjavanja i dostavljanja očevidnika, iskrcajne deklaracije i prekrcajne deklaracije u pisanom obliku.

Članak 12.

(1) Troškove nabave uređaja s karticom za prenošenje podataka, njegovo instaliranje i održavanje te troškove prijenosa podataka do maksimalno 512 MB snosi Ministarstvo poljoprivrede, ribarstva i ruralnog razvoja (u daljnjem tekstu: Ministarstvo).

(2) Iznimno od odredbe stavka 1. troškove instaliranja, popravaka i održavanja zbog štete koju prouzročena nepažljivim rukovanjem ili oštećenjem uređaja te prijenos podataka iznad 512 MB snosi vlasnik povlastice.

(3) Nakon instaliranja, sklopit će se ugovor o iznajmljivanju uređaja i kartice za prijenos podataka između Ministarstva i vlasnika plovila.

Članak 13.

(1) Očevidnike i izvješća iz članka 5. ovoga Pravilnika ovlaštenici povlastica preuzimaju u područnim jedinicama o čemu potvrdu izdaje područna jedinica, uz obvezno davanje na uvid prethodno ispunjene knjige očevidnika ili izvješća.

(2) Očevidnici i izvješća se izdaju za svaku godinu posebno te se ne smiju u tekućoj godini koristiti obrasci očevidnika i izvješća iz prethodnih godina odnosno ako se koriste smatrati će se da očevidnik ili izvješće nije vođeno.

(3) Ispunjene obrasce očevidnika odnosno izvješća ovlaštenik povlastice je dužan čuvati tri godine.

Članak 14.

Danom stupanja na snagu ovoga Pravilnika prestaje važiti Pravilnik o očevidniku i dostavi podataka o gospodarskom ribolovu na moru (»Narodne novine«, br. 95/07, 134/08).

Članak 15.

Ovaj Pravilnik stupa na snagu 1. siječnja 2011. godine osim odredbi članka 10. i 11. koje stupaju na snagu:

1. od 1. prosinca 2012. god. na ribolovna plovila ukupne dužine 12 metara ili više

2. od 1. svibnja 2012. god. na ribolovna plovila ukupne dužine 15 metra do 24 metra.

3. od 1. rujna 2011. na ribolovna plovila duljine 24 metra i više.

Klasa: 011-02/10-01/245
Urbroj: 525-08-1-0314/10-1
Zagreb, 15. prosinca 2010.

Ministar
Petar Čobanković, v. r.

Prilog 1.

![](dodatni/411889.jpeg)

REPUBLIKA HRVATSKA

MINISTARSTVO POLJOPRIVREDE, RIBARSTVA I RURALNOG RAZVOJA

OČEVIDNIK
O ULOVU U GOSPODARSKOM RIBOLOVU NA MORU

![](dodatni/411890.jpeg)

REPUBLIKA HRVATSKA

MINISTARSTVO POLJOPRIVREDE, RIBARSTVA I RURALNOG RAZVOJA

OČEVIDNIK
O ULOVU U GOSPODARSKOM RIBOLOVU NA MORU ZA
PLOVILO\_\_\_\_\_\_\_\_\_\_\_\_\_\_\_\_\_\_CFR \_\_\_\_\_\_\_\_\_\_\_\_\_\_\_ I POVLASTICU BR.\_\_\_\_\_\_\_\_\_\_\_\_\_\_

|  |
| --- |
| OVAJ OČEVIDNIK MORA SE UVIJEK  NALAZITI NA PLOVILU KOJIM SE  OBAVLJA GOSPODARSKI RIBOLOV NA MORU |

![](dodatni/411891.jpeg)

UPUTSTVA ZA POPUNJAVANJE OČEVIDNIKA O ULOVU U GOSPODARSKOM RIBOLOVU NA MORU

Ova knjiga sadrži obrasce očevidnika o ulovu u gospodarskom ribolovu na moru i iskrcajne deklaracije. Nakon što se ispune svi obrasci u knjizi, u područnoj jedinici koja je izdala povlasticu zadužuje se nova knjiga.

Očevidnik se ispunjava za svaki ribolovni dan, a iskrcajna deklaracija za svaki iskrcaj, originalni obrasci pravilno popunjenog očevidnika i iskrcajne deklaracije dostavljaju se osobno ili poštom preporučeno područnoj jedinici Uprave ribarstva koja je izdala povlasticu. Zadnja kopija obrasca očevidnika i iskrcajne deklaracije ostaje u knjizi radi osobne evidencije ovlaštenika povlastice, a ostale kopije dostavljaju se prvom kupcu ili mjestu prve prodaje zajedno sa iskrcanim ulovom. Obrasci očevidnika i iskrcajne deklaracije moraju se dostaviti područnoj jedinici u roku od 48 sati od iskrcaja poštom, faksom, elektroničkom poštom ili osobno. Ukoliko se obrasci dostavljaju faksom ili elektroničkom poštom, originali obrazaca se moraju dostaviti područnoj jedinici najkasnije do 10. u mjesecu za predhodni mjesec.

Za dane u mjesecu kada se ribolov ne obavlja očevidnik i iskrcajna deklaracija se ne popunjava.

Ukoliko se cijeli mjesec ne obavlja ribolov, u očevidnik se upisuju podaci: IME PLOVILA ili REG. OZNAKA; CFR; IME I ADRESA OVLAŠTENE OSOBE: MJESEC U KOJEM RIBOLOV NIJE OBAVLJAN te naznaka »PLOVILO U LUCI« te se tako ispunjeno dostavlja područnoj jedinici.

Ime ili reg. oznaka plovila, vanjska oznaka plovila i CFR (1): Upisuje se ime broda ili registarska oznaka za brodicu, vanjska oznaka te CFR broj plovila.

Ukoliko se ribolov obavlja pelagijskom koćom uz sudjelovanje još jednog plovila tada se upisuju i ime broda ili registarska oznaka za brodicu, vanjska oznaka i CFR za drugo plovilo.– mora biti upisano pri isplovljenju plovila iz luke (na početku izlaska u ribolov)

Ime i adresa ovlaštene osobe (3): Upisuje se ime i prezime te adresa odgovorne osobe u ribolovu. – mora biti upisano pri isplovljenju plovila iz luke (na početku izlaska u ribolov)

Polazak (4): Upisuje se dan, mjesec, sat isplovljavanja te luku iz koje se isplovljava – mora biti upisano pri isplovljenju plovila iz luke

Povratak (5): Upisuje se dan, mjesec, sat uplovljavanja te luku u koju se uplovljava – mora biti upisano pri uplovljenju plovila u luku

Iskrcaj (6): Upisuje se dan, mjesec, sat iskrcaja ribe i dr. morskih organizama te mjesto iskrcaja – mora biti upisano prije iskrcaja ulova

U slučaju prekrcaja ribe (7): Upisuju se podaci o plovilu na koji se prekrcava riba te dan i mjesec obavljanja prekrcaja – mora biti upisano prije prekrcaja ribe

Ribolovni alat (8): Upisuje se šifra ribolovnog alata u obliku FAO šifre. (FAO Šifre ribolovnih alata prikazane su u tablici 1. koja je u prilogu očevidnika.) – mora biti upisano prije obavljanja ribolovne operacije

Veličina oka (9): Upisuje se veličina oka ribolovnog alata kojim se obavlja ribolov u milimetrima – mora biti upisano prije obavljanja ribolovne operacije

Količina (10): Upisuju se količina ribolovnog alata (npr. za mreže stajačice duljina, za parangale broj udica, a za ostalo broj komada) – mora biti upisano prije obavljanja ribolovne operacije

Datum (11): Upisuje se datum koji mora odgovarati svakom danu provedenom na moru – mora biti upisano prije obavljanja ribolovne operacije

Broj ribolovnih operacija (12): Upisuje se broj ribolovnih operacija (npr. broj potega kod povlačnih ribolovnih alata i potegača, broj zapasa za plivarice, za ostale alate se upisuje broj sati alata u moru)- mora biti upisano na kraju ribolovnog dana

Vrijeme ribolova (13): Upisuje se broj sati ribolovnog alata u moru osim kod plivarica gdje se broju sati alata u moru dodaje i broj sati traganja za ribom. – mora biti upisano na kraju ribolovnog dana

Pozicija plovila (14): Upisuje se područje na kojem se obavlja ribolov (ribolovne zone RH, ribolovne podzone RH, GFCM zona, te ribolovna zona izvan RH) – mora biti upisano nakon obavljanja ribolovne operacije

Ulov po vrstama riba (15): Upisuje se ulov po pojedinim vrstama u kilogramima ili broju jedinica (npr. kašete) uz upis koliko jedna jedinica iznosi kilograma (npr. 1 kašeta = 7 kilograma). Uz svaku vrstu riba i drugih morskih organizama upisuju se i FAO šifre (FAO Šifre vrsta riba i drugih morskih organizama prikazane su u tablici 2. vrsta koja je u prilogu očevidnika). Za svaku vrstu mora biti zaveden ulov ukoliko on iznosi 5 kilograma i više dok se one vrste čiji je ulov ispod 5 kilograma upisuje pod ostali ulov osim vrsta navedenih u tablici 1. koje se moraju upisati neovisno o količini ulova. Ukoliko je broj vrsta veći od 11 tada se koristi nova stranica očevidnika. Podaci o količini ulova smiju odstupati najviše do 10 % od stvarnog ulova. Svaka linija u očevidniku mora biti parafirana od strane osobe odgovorne u ribolovu – mora biti upisano na kraju ribolovnog dana

Odbačeni ulov (16): Upisuje se procjena odbačenog ulova po vrstama – mora biti upisano prije iskrcaja ulova

Stanje ribe (17): Upisati u kojem se stanju ulovljena riba iskrcava (npr. svježa, očišćena, filetirana i sl.) – mora biti upisano prije iskrcaja ulova

Količina (18): Upisuje se izvagana količina u kilogramima za svaku vrstu posebno neovisno o količini ulova. Uz svaku vrstu riba i drugih morskih organizama upisuju se i FAO šifre (FAO Šifre vrsta riba i drugih morskih organizama prikazane su u tablici 2. vrsta koja je u prilogu očevidnika) U podacima o iskrcaju ne smije se upisivati iskrcaj pod ostalo. Ako je broj iskrcanih vrsta veći od 11 tada se koristi nova stranica očevidnika. Svaka linija u očevidniku mora biti parafirana od strane osobe odgovorne u ribolovu – mora biti upisano odmah nakon vaganja

Potpis ovlaštene osobe koja unosi podatke(\*): Na kraju obrasca se mora potpisati zapovjednik plovila ili agent plovila te upisati njegova adresa

Tablica 1. ŠIFRE RIBOLOVNIH ALATA

|  |  |  |  |
| --- | --- | --- | --- |
| Šifra alata | Naziv | Šifra alata | Naziv |
| OTB | pridnena povlačna mreža – koća | GNS | mreža polandara |
| OTM | pelagijska povlačna mreža – koća | GNS | mreža psara |
| TB | obalna povlačna mreža – koćica | GNS | mreža jastogara |
| DRB | dredža kunjkara | GNS | mreža sklatara |
| DRB | dredža rampon | GNS | mreža rakovica |
| HMD | hidraulična mreža – vongolara | GTN | mreža salpara |
| PS | plivarica za malu plavu ribu – srdelara | GTR | mreža poponica |
| PS | plivarica za veliku plavu ribu – tunolovka | GTR | mreža listarica |
| PS | plivarica ciplarica | GTN | mreža sipara |
| PS | plivarica igličara | FPO | vrše za lov ribe |
| PS | plivarica oližnica | FPO | vrše za lov krupnih rakova |
| PS | plivarica palamidara | FPO | vrše za lov škampa |
| SV | potegača srdelara – ljetna trata | FYK | stajaći kogol – trata za lov jegulje |
| SV | potegača girarica – zimska trata | FYK | stajaći jednokrilni kogol za lov gavuna |
| SV | potegača migavica | LHP | odmet kančenica povlačni povraz (panula) |
| SV | potegača igličara | LTL | plivajući povrazi (tunje samice) |
| SV | potegača šabakun | LHP | povraz s kukom za lov glavonožaca |
| SV | potegača oližnica | LLS | stajaći parangal |
| TBB | kogol | LLD | plutajući parangal |
| TBB | strašin | HAR | osti |
| GNS | mreža oližnica | MIS | ludar |
| GNS | mreža gavunara | MIS | zagonica |
| GNS | mreža girara | MIS | fružata |
| GNS | mreža vojga | MIS | trapula za lov velikog morskog crva |
| GNS | mreža menulara | MIS | račnjak za lov rakovice |
| GNS | mreža bukvara | MIS | Alati za sakupljanje drugih morskih organizama |
| GTR | mreža rumbara | MIS | Sjekirica za rezanje koralja |
| GNS | mreža prostica | SB | mreža potegača trata – ciplarica |

Tablica 2. FAO ŠIFRE VRSTA RIBA I DRUGIH MORSKIH ORGANIZAMA

|  |  |  |
| --- | --- | --- |
| Naziv | FAO | Naziv latinski |
| BIJELA RIBA |  |  |
| ARBUN | PAC | Pagellus erythrinus |
| BATOGLAVAC (divlji arbun) | SBA | Pagellus acarne |
| BEŽMEK | UUC | Uranoscopus scaber |
| BUKVA | BOG | Boops boops |
| CIPLI | MUL | Mugilidae |
| FRATAR | CTB | Diplodus vulgaris |
| GAVUN OBIČNI | AHH | Atherina hepsetus |
| GAVUN OLIGA | ATB | Atherina boyeri |
| GIRA OBLICA | SPC | Spicara smaris |
| GIRA OŠTRULJA | PIC | Spicara flexuosa |
| GRDOBINA | MNZ | Lophius spp |
| HAMA | MGR | Argyrosomus regius |
| IVERCI | PLZ | Pleuronectidae |
| JEGULJA | ELE | Anguilla anguilla |
| KANTAR | BRB | Spondyliosoma cantharus |
| KANJAC | CBR | Serranus cabrilla |
| KAVALA | CBM | Sciaena umbra |
| KIRNJA | GPX | Epinephelus spp |
| KOKOTI | GUX | Triglidae |
| KOMARČA | SBG | Sparus aurata |
| KORAF (korbel) | COB | Umbrina cirrosa |
| KOVAČ | JOD | Zeus faber |
| LISTOVI – ŠVOJE | SOL | Solea solea (solea vulgaris) |
| LUBIN | BSS | Dicentrarchus labrax |
| MODRAŠ | BPI | Spicara maena |
| MURINA | MMH | Muraena helena |
| OKAN | SBR | Pagellus bogaraveo |
| OSLIĆ | HKE | Merluccius merluccius |
| OVČICA | SSB | Lithognathus mormyrus |
| PAGAR | RPG | Pagrus pagrus |
| PATARAČA | LEZ | Lepidorhombus spp |
| PAUK | WEX | Trachinus spp |
| PIC | SHR | Diplodus puntazzo |
| PIŠMOLJ | WHG | Merlangius merlangus |
| REPAŠ ZMIJIČNJAK (MAČ) | SFS | Lepidopus caudatus |
| ROMBI | TUR | Psetta maxima |
| SALPA | SLM | Sarpa salpa |
| ŠARAG | SWA | Diplodus sargus |
| ŠKARAM | YRS | Sphyraena sphyraena |
| ŠKRPINA | RSE | Scorpaena scrofa |
| ŠKRPUN | BBS | Scorpaena porcus |
| ŠPAR | ANN | Diplodus annularis |
| TABINJA | FOX | Phycis spp |
| TRLJA BLATARICA | MUT | Mullus barbatus |
| TRLJA KAMENJARKA | MUR | Mullus surmuletus |
| UGOR | COE | Conger conger |
| UGOTICA | WHB | Micromesistius poutassou |
| UŠATA | SBS | Oblada melanura |
| VRANA | WRM | Labrus merula |
| ZUBATAC | DEC | Dentex dentex |
| ZUBATAC KRUNAŠ | DEP | Dentex gibbosus |
| MIJEŠANA BIJELA RIBA | GRO | Osteichthyes |
| OSTALO | MZZ | ostalo |
| PUŽEVI |  |  |
| VOLCI | MUE | Murex spp |
| PUŽEVI OSTALI | GAS | Gastropoda |

|  |  |  |
| --- | --- | --- |
| MALA PLAVA RIBA |  |  |
| IGLICA | GAR | Belone belone |
| INĆUN | ANE | Engraulis encrasicolus |
| PAPALINA | SPR | Sprattus sprattus |
| PLAVICA | MAS | Scomber japonicus |
| SKUŠA | MAC | Scomber scombrus |
| SRDELA | PIL | Sardina pilchardus |
| SRDELA GOLEMA | SAA | Sardinella aurita |
| ŠARUN | JAX | Trachurus spp |
| MJEŠ. SITNA PLAVA RIBA | PEL | Osteichthyes |
| VELIKA PLAVA RIBA |  |  |
| GOF | AMB | Seriola dumerili |
| IGLUN | SWO | Xiphias gladius |
| LAMPUGA | DOL | Coryphaena hippurus |
| LICA | LEE | Lichia amia |
| LUC | LTA | Euthynnus alletteratus |
| PALAMIDA | BON | Sarda sarda |
| RUMBAC – TRUP | FRZ | Auxis thazard, A. rochei |
| TUNA ALBAKORE | ALB | Thunnus alalunga |
| TUNA PLAVOPERAJNA | BFT | Thunnus thynnus |
| HRSKAVIČNE RIBE |  |  |
| GOLUB | MYL | Myliobatis aquila |
| MAČKE | SCL | Scyliorhinus spp |
| PAS KOSTELJ | DGS | Squalus acanthias |
| PAS MEKUŠ | SMD | Mustelus mustelus |
| PAS – OSTALE VRSTE | DGX | Squalidae |
| RAŽE | SKA | Raja spp |
| RAKOVI |  |  |
| HLAP | LBE | Homarus gammarus |
| JASTOG | SLO | Palinurus elaphas |
| KANOĆA | MTS | Squilla mantis |
| KOZICE | DPS | Parapenaeus longirostris |
| RAKOVICA | SCR | Maja squinado |
| ŠKAMP | NEP | Nephrops norvegicus |
| RAKOVI OSTALI | CRU | Crustacea |
| GLAVONOŠCI |  |  |
| HOBOTNICA | OCC | Octopus vulgaris |
| LIGNJA | SQR | Loligo vulgaris |
| LIGNJUN | SQU | Loliginidae, Ommastrephidae |
| MUZGAVAC | OCM | Eledone spp |
| SIPA | CTC | Sepia officinalis |
| SIPICE | CTL | Sepiidae, Sepiolidae |
| GLAVONOŠCI OSTALI | CEP | Cephalopoda |
| ŠKOLJKAŠI |  |  |
| DAGNJA | MSM | Mytilus galloprovincialis |
| JAKOVLJEVA KAPICA | SJA | Pecten jacobeaus |
| KAMENICA | OYF | Ostrea edulis |
| KAPICE | SCX | Pectinidae |
| KOKOŠ | SVE | Chamelea gallina |
| KUĆICA | CTG | Ruditapes decussatus |
| KUNJKA | RKQ | Arca noae |
| PRNJAVICA | VEV | Venus verrucosa |
| RUMENKA | KLK | Callista chione |
| ŠKOLJKAŠI OSTALI | CLX | Bivalvia |
| OSTALI MORSKI ORG. |  |  |
| JEŽEVI | URX | Echinoidea |
| KORALJI | AJH | Anthozoa |
| SPUŽVE | SPO | Spongidae |
| VELIKI MORSKI CRV | WOR | Polychaeta |

Tablica 3. VRSTE RIBA I DRUGIH MORSKIH ORGANIZAMA ZA KOJE JE POTREBNO UPISATI PODATKE O ULOVU, PREKRCAJU I ISKRCAJU NEOVISNO O KOLIČINI ULOVA

|  |  |  |
| --- | --- | --- |
| R.B. | Vrsta ribe | Vrsta ribe (znanstveni naziv) |
| 1 | Gire | Spicara sp. |
| 2 | Grdobine | Lophius sp. |
| 3 | Hlap | Homarus gammarus |
| 4 | Inćun | Engraulis encrasicolus |
| 5 | Jastog | Palinurus elaphas |
| 6 | Kovač | Zeus faber |
| 7 | Kunjka | Arca noae |
| 8 | Muzgavaci | Eledone sp. |
| 9 | Oslić | Merluccius merluccius |
| 10 | Papalina | Sprattus sprattus |
| 11 | Rakovica | Maja squinado |
| 12 | Srdela | Sardina pilchardus |
| 13 | Trlja blatarica | Mullus barbatus |
| 14 | Trlja kamenjarka | Mullus surmuletus |
| 15 | Škamp | Nephrops norvegicus |
| 16 | Škrpine | Scorpaena sp. |

![](dodatni/411892.jpg)

Prilog 2.

![](dodatni/411893.jpeg)

REPUBLIKA HRVATSKA

MINISTARSTVO POLJOPRIVREDE, RIBARSTVA I RURALNOG RAZVOJA

IZVJEŠĆE O ULOVU

|  |
| --- |
| OVO IZVJEŠĆE MORA SE UVIJEK NALAZITI NA PLOVILU KOJIM SE OBAVLJA GOSPODARSKI RIBOLOV NA MORU ILI MALI OBALNI RIBOLOV |

![](dodatni/411894.jpeg)

REPUBLIKA HRVATSKA

MINISTARSTVO POLJOPRIVREDE, RIBARSTVA I RURALNOG RAZVOJA

IZVJEŠĆE O ULOVU

PLOVILO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I

POVLASTICU BR.\_\_\_\_\_\_\_\_\_\_\_\_\_\_ ILI

ODOBRENJE ZA MALI OBALNI RIBOLOV BR. \_\_\_\_\_\_

1

![](dodatni/411895.jpeg)

Ova knjiga sadrži izvješća o ulovu. Nakon što se ispune svi obrasci u knjizi, u područnoj jedinici koja je izdala povlasticu zadužuje se nova knjiga.

Izvješće o ulovu se ispunjava za svaki ribolovni dan, a originalni obrasci pravilno popunjenog izvješća za sve ribolovne dane u prethodnom mjesecu dostavljaju se osobno ili poštom preporučeno područnoj jedinici Uprave ribarstva koja je izdala povlasticu. Kopije obrazaca izvješća o ulovu ostaju u knjizi radi osobne evidencije ovlaštenika povlastice. Ispunjeni originali se moraju dostaviti područnoj jedinici do 10. u mjesecu za predhodni mjesec.

Za dane u mjesecu kada se ribolov ne obavlja izvješće o ulovu se ne popunjava.

Ukoliko se cijeli mjesec ne obavlja ribolov, u izvješće se upisuju podaci: CFR; POVLASTICA BR.: REG.OZNAKA PLOVILA: MJESEC: GODINA te se uz RIBOLOVNI NAPOR upisuje »PLOVILO U LUCI« te se tako ispunjeno dostavlja područnoj jedinici.

UPUTSTVA ZA POPUNJAVANJE IZVJEŠĆA O ULOVU

CFR: Upisuje se CFR broj plovila

Povlastica br.: Upisuje se serijski broj povlastice

Reg. oznaka plovila: Upisuje se registarska oznaka plovila

Mjesec: Upisuje se velikim tiskanim slovima mjesec za koji se vodi izvješće

Godina: Upisuje se godina za koju se vodi izvješće

RIBOLOVNI NAPOR

Ribolovni alat: Upisuje se šifra ribolovnog alata kojim se obavljao ribolov.

Šifre ribolovnih alata prikazane su u Tablici 1.

U jednu kućicu može se upisati samo jedan ribolovni alat (jedna šifra).

Ukoliko se koristi više ribolovnih alata u istom danu, za svaki alat se ispunjava zaseban stupac u izvješću sa istim podacima o polasku i povratku s ribolova.

Polazak (datum i sat): Upisuje se dan (od 1. do 31.) i sat (od 00 do 24) polaska u ribolov za mjesec za koji se vodi izvješće.

Povratak (datum i sat): Upisuje se dan (od 1. do 31.) i sat (od 00 do 24) povratka s ribolova za mjesec za koji se vodi izvješće.

Povratak (2)(datum i sat): Ako je pri korištenju ribolovnog alata navedenog u pripadajućem stupcu izvješća bilo 2 polaska iz luke i 2 povratka u luku, upisuje se dan i sat drugog polaska onosno dan i sat drugog povratka. (npr. kod korištenja ribolovnih alata koji se ostavljaju u moru kada je jedan polazak u ribolov radi postavljanja alata u more, a drugi radi podizanja istog alata iz mora – mreže stajaćice, parangali, vrše i sl.)

Vrijeme ribolova: Upisuje se broj sati ribolovnog alata u moru osim kod plivarica gdje se broju sati alata u moru dodaje i broj sati traganja za ribom.

Količina alata: Upisuje se količina pojedinog alata s kojim se obavljao ribolov (za mreže stajaćice – duljina mreže, za parangale – broj udica, za ostale alate – broj komada.

Broj ribara: Upisuje se broj ribara koji su sudjelovali u ribolovu.

Ribolovna zona: Upisuje se oznaka ribolovne zone u kojoj se obavljao ribolov ribolovnim alatom u pripadajućem stupcu. Ribolovne zone su prikazane na pripadajućoj karti (strana 2).

Ribolovna podzona: Upisuje se oznaka ribolovne podzone u kojoj se obavljao ribolov ribolovnim alatom u pripadajućem stupcu. Ribolovne podzone su prikazane na pripadajućoj karti (strana 2).

ULOV, ODBAČENI ULOV I ISKRCAJ RIBE I DRUGIH MORSKIH ORGANIZAMA

Vrste riba ili dr. morskih organizama: U ovaj stupac upisuju se nazivi vrsta riba ili dr. morskih organizama u ulovu odnosno iskrcaju.

Ulov, odbačeni ulov, iskrcaj: U ovaj stupac upisuju se podaci o količini ulova, eventualnog odbačenog ulova i iskrcaja (izvagano u kilogramima) po vrstama i ribolovnom alatu u pripadajućem stupcu.(iskrcaj je razlika između ulova i odbačenog ulova).

Ukoliko nije ostvaren ulov/iskrcaj s ribolovnim alatom u pripadajućem stupcu kućice se ne ispunjavaju.

Datum iskrcaja: Upisuje se datum iskrcaja riba i dr. morskih organizama ulovljenih ribolovnim alatom u pripadajućem stupcu.

Mjesto iskrcaja: Upisuje se mjesto iskrcaja riba i dr. morskih organizama ulovljenih ribolovnim alatom u pripadajućem stupcu.

\_\_\_\_\_\_\_\_\_\_\_\_\_

mjesto i datum: Iznad crte se ispisuje mjesto i datum podnošenja izvješća za prethodni mjesec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime odgovorne osobe: Iznad crte se ispisuje velikim tiskanim slovima ime i prezime odgovorne osobe ovlaštenika povlastice.

\_\_\_\_\_\_\_\_\_\_\_\_\_\_\_\_\_

OI odgovorne osobe: Iznad crte se ispisuje broj osobne iskaznice odgovorne osobe ovlaštenika povlastice.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vlastoručni potpis odgovorne osobe: Iznad crte se vlastoručno potpisuje odgovorna osoba ovlaštenika povlastice.

Tablica 1. ŠIFRE RIBOLOVNIH ALATA

|  |  |  |  |
| --- | --- | --- | --- |
| Šifra alata | Naziv | Šifra alata | Naziv |
| OTB | pridnena povlačna mreža – koća | GNS | mreža polandara |
| OTM | pelagijska povlačna mreža – koća | GNS | mreža psara |
| TB | obalna povlačna mreža – koćica | GNS | mreža jastogara |
| DRB | dredža kunjkara | GNS | mreža sklatara |
| DRB | dredža rampon | GNS | mreža rakovica |
| HMD | hidraulična mreža – vongolara | GTN | mreža salpara |
| PS | plivarica za malu plavu ribu – srdelara | GTR | mreža poponica |
| PS | plivarica za veliku plavu ribu – tunolovka | GTR | mreža listarica |
| PS | plivarica ciplarica | GTN | mreža sipara |
| PS | plivarica igličara | FPO | vrše za lov ribe |
| PS | plivarica oližnica | FPO | vrše za lov krupnih rakova |
| PS | plivarica palamidara | FPO | vrše za lov škampa |
| SV | potegača srdelara – ljetna trata | FYK | stajaći kogol – trata za lov jegulje |
| SV | potegača girarica – zimska trata | FYK | stajaći jednokrilni kogol za lov gavuna |
| SV | potegača migavica | LHP | odmet kančenica povlačni povraz (panula) |
| SV | potegača igličara | LTL | plivajući povrazi (tunje samice) |
| SV | potegača šabakun | LHP | povraz s kukom za lov glavonožaca |
| SV | potegača oližnica | LLS | stajaći parangal |
| TBB | kogol | LLD | plutajući parangal |
| TBB | strašin | HAR | osti |
| GNS | mreža oližnica | MIS | ludar |
| GNS | mreža gavunara | MIS | zagonica |
| GNS | mreža girara | MIS | fružata |
| GNS | mreža vojga | MIS | trapula za lov velikog morskog crva |
| GNS | mreža menulara | MIS | račnjak za lov rakovice |
| GNS | mreža bukvara | MIS | Alati za sakupljanje drugih morskih organizama |
| GTR | mreža rumbara | MIS | Sjekirica za rezanje koralja |
| GNS | mreža prostica | SB | mreža potegača trata – ciplarica |

Tablica 2. FAO ŠIFRE VRSTA RIBA I DRUGIH MORSKIH ORGANIZAMA

|  |  |  |
| --- | --- | --- |
| Naziv | FAO | Naziv latinski |
| BIJELA RIBA |  |  |
| ARBUN | PAC | Pagellus erythrinus |
| BATOGLAVAC (divlji arbun) | SBA | Pagellus acarne |
| BEŽMEK | UUC | Uranoscopus scaber |
| BUKVA | BOG | Boops boops |
| CIPLI | MUL | Mugilidae |
| FRATAR | CTB | Diplodus vulgaris |
| GAVUN OBIČNI | AHH | Atherina hepsetus |
| GAVUN OLIGA | ATB | Atherina boyeri |
| GIRA OBLICA | SPC | Spicara smaris |
| GIRA OŠTRULJA | PIC | Spicara flexuosa |
| GRDOBINA | MNZ | Lophius spp |
| HAMA | MGR | Argyrosomus regius |
| IVERCI | PLZ | Pleuronectidae |
| JEGULJA | ELE | Anguilla anguilla |
| KANTAR | BRB | Spondyliosoma cantharus |
| KANJAC | CBR | Serranus cabrilla |
| KAVALA | CBM | Sciaena umbra |
| KIRNJA | GPX | Epinephelus spp |
| KOKOTI | GUX | Triglidae |
| KOMARČA | SBG | Sparus aurata |
| KORAF (korbel) | COB | Umbrina cirrosa |
| KOVAČ | JOD | Zeus faber |
| LISTOVI – ŠVOJE | SOL | Solea solea (solea vulgaris) |
| LUBIN | BSS | Dicentrarchus labrax |
| MODRAŠ | BPI | Spicara maena |
| MURINA | MMH | Muraena helena |
| OKAN | SBR | Pagellus bogaraveo |
| OSLIĆ | HKE | Merluccius merluccius |
| OVČICA | SSB | Lithognathus mormyrus |
| PAGAR | RPG | Pagrus pagrus |
| PATARAČA | LEZ | Lepidorhombus spp |
| PAUK | WEX | Trachinus spp |
| PIC | SHR | Diplodus puntazzo |
| PIŠMOLJ | WHG | Merlangius merlangus |
| REPAŠ ZMIJIČNJAK (MAČ) | SFS | Lepidopus caudatus |
| ROMBI | TUR | Psetta maxima |
| SALPA | SLM | Sarpa salpa |
| ŠARAG | SWA | Diplodus sargus |
| ŠKARAM | YRS | Sphyraena sphyraena |
| ŠKRPINA | RSE | Scorpaena scrofa |
| ŠKRPUN | BBS | Scorpaena porcus |
| ŠPAR | ANN | Diplodus annularis |
| TABINJA | FOX | Phycis spp |
| TRLJA BLATARICA | MUT | Mullus barbatus |
| TRLJA KAMENJARKA | MUR | Mullus surmuletus |
| UGOR | COE | Conger conger |
| UGOTICA | WHB | Micromesistius poutassou |
| UŠATA | SBS | Oblada melanura |
| VRANA | WRM | Labrus merula |
| ZUBATAC | DEC | Dentex dentex |
| ZUBATAC KRUNAŠ | DEP | Dentex gibbosus |
| MIJEŠANA BIJELA RIBA | GRO | Osteichthyes |
| OSTALO | MZZ | ostalo |
| PUŽEVI |  |  |
| VOLCI | MUE | Murex spp |
| PUŽEVI OSTALI | GAS | Gastropoda |

|  |  |  |
| --- | --- | --- |
| MALA PLAVA RIBA |  |  |
| IGLICA | GAR | Belone belone |
| INĆUN | ANE | Engraulis encrasicolus |
| PAPALINA | SPR | Sprattus sprattus |
| PLAVICA | MAS | Scomber japonicus |
| SKUŠA | MAC | Scomber scombrus |
| SRDELA | PIL | Sardina pilchardus |
| SRDELA GOLEMA | SAA | Sardinella aurita |
| ŠARUN | JAX | Trachurus spp |
| MJEŠ. SITNA PLAVA RIBA | PEL | Osteichthyes |
| VELIKA PLAVA RIBA |  |  |
| GOF | AMB | Seriola dumerili |
| IGLUN | SWO | Xiphias gladius |
| LAMPUGA | DOL | Coryphaena hippurus |
| LICA | LEE | Lichia amia |
| LUC | LTA | Euthynnus alletteratus |
| PALAMIDA | BON | Sarda sarda |
| RUMBAC – TRUP | FRZ | Auxis thazard, A. rochei |
| TUNA ALBAKORE | ALB | Thunnus alalunga |
| TUNA PLAVOPERAJNA | BFT | Thunnus thynnus |
| HRSKAVIČNE RIBE |  |  |
| GOLUB | MYL | Myliobatis aquila |
| MAČKE | SCL | Scyliorhinus spp |
| PAS KOSTELJ | DGS | Squalus acanthias |
| PAS MEKUŠ | SMD | Mustelus mustelus |
| PAS – OSTALE VRSTE | DGX | Squalidae |
| RAŽE | SKA | Raja spp |
| RAKOVI |  |  |
| HLAP | LBE | Homarus gammarus |
| JASTOG | SLO | Palinurus elaphas |
| KANOĆA | MTS | Squilla mantis |
| KOZICE | DPS | Parapenaeus longirostris |
| RAKOVICA | SCR | Maja squinado |
| ŠKAMP | NEP | Nephrops norvegicus |
| RAKOVI OSTALI | CRU | Crustacea |
| GLAVONOŠCI |  |  |
| HOBOTNICA | OCC | Octopus vulgaris |
| LIGNJA | SQR | Loligo vulgaris |
| LIGNJUN | SQU | Loliginidae, Ommastrephidae |
| MUZGAVAC | OCM | Eledone spp |
| SIPA | CTC | Sepia officinalis |
| SIPICE | CTL | Sepiidae, Sepiolidae |
| GLAVONOŠCI OSTALI | CEP | Cephalopoda |
| ŠKOLJKAŠI |  |  |
| DAGNJA | MSM | Mytilus galloprovincialis |
| JAKOVLJEVA KAPICA | SJA | Pecten jacobeaus |
| KAMENICA | OYF | Ostrea edulis |
| KAPICE | SCX | Pectinidae |
| KOKOŠ | SVE | Chamelea gallina |
| KUĆICA | CTG | Ruditapes decussatus |
| KUNJKA | RKQ | Arca noae |
| PRNJAVICA | VEV | Venus verrucosa |
| RUMENKA | KLK | Callista chione |
| ŠKOLJKAŠI OSTALI | CLX | Bivalvia |
| OSTALI MORSKI ORG. |  |  |
| JEŽEVI | URX | Echinoidea |
| KORALJI | AJH | Anthozoa |
| SPUŽVE | SPO | Spongidae |
| VELIKI MORSKI CRV | WOR | Polychaeta |

![](dodatni/411896.jpg)

Pravilnik, NN 144/2010-3644